CELEX: 32022D0251
Language: ro
Date: 2022-02-21 00:00:00
Title: Decizia (PESC) 2022/251 a Consiliului din 21 februarie 2022 de modificare a Deciziei (PESC) 2018/907 privind prelungirea mandatului reprezentantului special al Uniunii Europene pentru Caucazul de Sud și criza din Georgia

22.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 41/31
               
            
         DECIZIA (PESC) 2022/251 A CONSILIULUI
         din 21 februarie 2022
         de modificare a Deciziei (PESC) 2018/907 privind prelungirea mandatului reprezentantului special al Uniunii Europene pentru Caucazul de Sud și criza din Georgia
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 33 și articolul 31 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 7 iulie 2003, Consiliul a convenit să numească un reprezentant special al Uniunii Europene (RSUE) pentru Caucazul de Sud.
                  
               
                     (2)
                  
                  
                     La 13 noiembrie 2017, Consiliul a adoptat Decizia (PESC) 2017/2071 (1) de numire a domnului Toivo KLAAR în calitatea de RSUE pentru Caucazul de Sud și criza din Georgia. Mandatul RSUE a fost prelungit în mod succesiv, cel mai recent prin Decizia (PESC) 2021/285 a Consiliului (2), și urmează să expire la 28 februarie 2022.
                  
               
                     (3)
                  
                  
                     Mandatul RSUE ar trebui prelungit cu o perioadă suplimentară de șase luni și ar trebui stabilită o nouă valoare de referință financiară pentru perioada cuprinsă între 1 martie 2022 și 31 august 2022.
                  
               
                     (4)
                  
                  
                     RSUE își va executa mandatul în contextul unei situații care s-ar putea deteriora și care ar putea aduce atingere realizării obiectivelor acțiunii externe a Uniunii prevăzute la articolul 21 din tratat,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2018/907 se modifică după cum urmează:
            
                        1.
                     
                     
                        Articolul 1 se înlocuiește cu următorul text:
                        
                           „Articolul 1
                           Reprezentantul special al Uniunii Europene
                           Mandatul domnului Toivo KLAAR în calitatea de reprezentant special al Uniunii Europene (RSUE) pentru Caucazul de Sud și criza din Georgia (Caucazul de Sud) se prelungește până la 31 august 2022. Consiliul poate decide încetarea anticipată a mandatului RSUE, pe baza unei evaluări efectuate de Comitetul politic și de securitate (COPS) și a unei propuneri din partea Înaltului Reprezentant al Uniunii pentru afaceri externe și politica de securitate (ÎR).”
                        
                     
                  
                        2.
                     
                     
                        La articolul 5 alineatul (1), se adaugă următorul paragraf:
                        „Valoarea de referință financiară destinată acoperirii cheltuielilor aferente mandatului RSUE pentru perioada cuprinsă între 1 martie 2022 și 31 august 2022 este de 1 462 000 EUR.”
                     
                  
                        3.
                     
                     
                        La articolul 14 primul paragraf, a doua teză se înlocuiește cu următorul text:
                        „RSUE prezintă Consiliului, ÎR și Comisiei rapoarte periodice privind progresele înregistrate și, până la 31 mai 2022, un raport cuprinzător final privind executarea mandatului.”
                     
                  
         
            Articolul 2
            Intrarea în vigoare
            Prezenta decizie intră în vigoare la data adoptării.
         
         
            Adoptată la Bruxelles, 21 februarie 2022.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  Decizia (PESC) 2017/2071 a Consiliului din 13 noiembrie 2017 de numire a Reprezentantului Special al Uniunii Europene pentru Caucazul de Sud și criza din Georgia (JO L 295, 14.11.2017, p. 55).
         
            (2)  Decizia (PESC) 2021/285 a Consiliului din 22 februarie 2021 de modificare a Deciziei (PESC) 2018/907 privind prelungirea mandatului reprezentantului special al Uniunii Europene pentru Caucazul de Sud și criza din Georgia (JO L 62, 23.2.2021, p. 51).